ફિલ્મ જોઈને મને લાગેલું કે આ ફિલ્મ ડિરેક્ટરની પહેલાની ફિલ્મ 'વિપલેશ' જેટલી સારી નથી. પણ, થોડા સમય પછી ખ્યાલ આવ્યો, કોઈ એક વ્યક્તિ બીજા કોઈની જગ્યા લઈ શકતું નથી, તો કદાચ બંને અલગ જ ફિલ્મોની હું કેમ સરખામણી કરી રહ્યો છું! 'લા લા લેન્ડ' ધીમે ધીમે પચતો ખોરાક છે, ફિલ્મ જોઈને ખૂબ વિચારો આવશે એ નક્કી, અને એ પછી જ ફિલ્મ વિશે ખબર પડશે, એ પણ નક્કી! 'લા લા લેન્ડ' ગીત-સંગીત અને સપનાઓની અનોખી સફરે લઈ જશે. ઘણી વાતો મને ખૂબ સુંદર લાગી, ખૂબ ગમી. ઘણી વાતો સ્વીકારવા માટે જાતને સહેજ સમય આપવો પડ્યો. અમુક વાતોમાં એમ પણ લાગ્યું કે હું જે સમજ્યો એ જ બરાબર છે કે નહીં, પરંતુ એ બધી વાતો ફિલ્મ સ્પોઈલર્સમાં આવી જશે, એ લખીશ નહીં. એટલે જ મેં વાર્તા વિશે પણ કંઈ જ લખ્યું નથી. 'લા લા લેન્ડ' ફરીથી જોવામાં આવશે, એ વખતે જો વધારે ખ્યાલ આવશે, તો ફરીથી ફિલ્મ વિશે લખવામાં આવશે! ફિલ્મની ટેગલાઇન છે, 'હિયર ઇઝ ટુ ધ ફૂલ્સ વુ ડ્રીમ' ... તો ફરી મળીએ ત્યાં સુધી, ચીયર્સ ટુ ડ્રીમ્સ એન્ડ લાઇફ!